รีบด่วน! เหลือ 5 วัน DTAC เตือนลงทะเบียนซิม ก่อนโทรออก-ใช้อินเทอร์เน็ตไม่ได้
รีบด่วน!! เหลือ 5 วัน DTAC เตือนลงทะเบียนซิม ก่อนจะโทรออก-ใช้อินเทอร์เน็ตไม่ได้
27 ก.ค. 2558

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ระบุว่า ตามที่ กสทช.ได้ประกาศให้ผู้ใช้บริการโทรศัพท์แบบเติมเงิน ต้องทำการลงทะเบียนซิม หลังจากนั้นจะไม่สามารถใช้บริการโทรออกหรือใช้อินเทอร์เน็ตได้ ภายในวันที่ 31 กรกฎาคมนี้
หากลูกค้าแฮปปี้ที่ยังไม่แน่ใจว่า ลงทะเบียนหรือยัง ให้ตรวจสอบสถานะ โดยการกด *151# แล้วโทรออกได้ฟรี ระบบจะแจ้งข้อความอัตโนมัติ หากยังไม่ลงทะเบียน ระบบจะแจ้งรหัสสำหรับการลงทะเบียน 6 ตัวเพื่อใช้ในการลงทะเบียนมาให้ เมื่อสะดวกที่จะมาลงทะเบียนแล้ว ให้นำบัตรประชาชน พร้อมซิมการ์ด มาลงทะเบียนได้ฟรีไม่มีค่าใช้จ่าย ที่ศูนย์บริการดีแทค ร้านดีแทคเซ็นเตอร์ หรือ ร้านขายซิม ร้านเติมเงินแฮปปี้ และจุดบริการที่สัญลักษณ์ 2 แชะ หรือ  7-11 ทุกสาขาใกล้บ้าน
ทั้งนี้ลูกค้าแฮปปี้แบบเติมเงิน สามารถสอบถามรายละเอียดเพิ่มเติมได้ที่ ศูนย์บริการดีแทค ร้านดีแทคเซ็นเตอร์ ทั่วประเทศ และ ดีแทค คอลเซ็นเตอร์ 1678 หรือเข้าไปดูรายละเอียดได้ที่เว็บไซต์ www.dtac.co.th
 